
CONCLUZII 
e Complexitatea ce caracterizează criza e Gestionarea situațiilor de criză presupune, în 
determină necesitatea abordării acestui primul rând, reacția rapidă a structurilor 
concept dintr-o perspectivă interdisciplinară şi specializate, care trebuie să se adreseze atât 
comprehensivă. factorilor declanşatori, cât şi consecințelor 


e Reacţia la o criză va fi modelată în funcţie de 
domeniul de manifestare şi de caracteristicile 
acesteia. 


negative ale respectivei crize. 


e Gestionarea riscurilor constituie o cerință 
esențială pentru reducerea frecvenței de 
apariție a crizelor. 


1. Cadrul teoretic 


În ultimii ani, problematica crizelor a 
devenit o importantă preocupare a specialiştilor şi 
principala misiune a Organizației Tratatului 
Atlanticului de Nord. 

Deşi există numeroase încercări de 
abordare a crizei şi a situațiilor de criză, nu s-a 
ajuns încă la o definiție unanim acceptată. 
Specialiştii Centrului European pentru Studii de 
Securitate „George C. Marshall” definesc criza ca 
„O situație care amenință obiective principale, 
restricționează timpul de reacție şi surprinde 
factorii de decizie”. 

NATO şi-a constituit organisme specializate 
în studierea, cunoaşterea şi gestionarea crizelor. În 
viziunea Alianţei, criza este „o situație naţională 
sau internaţională caracterizată prin existenţa unei 
amenințări la adresa intereselor, obiectivelor şi a 
valorilor prioritare ale părților implicate”. 

În opinia noastră, criza reprezintă acea 
perioadă în dinamica unui sistem social 
caracterizată prin acumularea accentuată a 


dificultăților şi izbucnirea conflictuală a 
tensiunilor. Ea se concretizează în manifestarea 
unor aspecte temporare sau cronice ale modului de 
organizare a unui sistem, exprimând incapacitatea 
acestuia de a funcționa în modalitatea existentă. 
Ieşirea din criză se face fie prin schimbarea 
fundamentală a sistemului, fie prin modificări 
importante, adoptive ale structurii sale. 

Criza are la bază cauze economice, politice, 
sociale, religioase, juridice, etnice etc., care nu au 
fost rezolvate în cadrul sistemului în timp util şi în 
mod paşnic, în scopul armonizării raportului dintre 
nevoi şi posibilități. Însă, niciodată, o criză nu va 
avea la bază numai una din categoriile de cauze 
enumerate mai sus. Întotdeauna, ea va fi generată 
de o sumă de cauze, din care una sau unele vor 
avea un rol primordial. 

Deci, apariţia şi evoluţia situaţiilor de criză 
au la origine cauze de natură obiectivă şi, ca 
urmare, ele nu se rezolvă şi nu pot fi lăsate să se 
rezolve de la sine. Diminuarea din intensitate a 

cauzelor care produc fenomenul de criză sau 
înlăturarea acestora se poate realiza doar prin 
intervenția instituțiilor, a factorului conştient, prin 
voința şi acţiunea dirijată a oamenilor, prin 
intermediul instituțiilor politice, juridice, 
economice, diplomatice, militare etc. Prin urmare, 
se impune a defini conceptul de gestionare 
(management) a crizelor. Această noțiune 
presupune existența crizelor chiar în formă 
incipientă şi acceptă în sine ierarhizarea 


conflictelor şi a valorilor şi nu exclude crearea 
conflictelor — supapă pentru rezolvarea crizelor 
majore. Aceasta poate însemna schimbarea, 
reformarea instituțiilor, schimbarea liderilor, alte 
activități de gestionare a conflictelor. Principiul de 
funcționare al managementului crizelor exclude 
menținerea aberantă a unui guvern, limitează 
aberațiile extreme de tipul loviturilor de stat, care 
sunt de fapt cele mai mari crize ale regimului 
democratic, democraţia fiind valoarea supremă. 


2. Criza — domeniu de manifestare 


Chiar dacă au multe legături, 
interconexiuni, stări şi momente simetrice, 
asemănătoare sau identice, niciodată o criză 
politică nu va semăna cu una militară şi nici o 
criză economică cu una socială. Crizele sunt 
diferite în funcție de domeniul de manifestare şi 
caracteristicile lor generale, printre care cele mai 
importante sunt: 

e lipsa totală de informare sau informarea 
unilaterală; 

e pentru una sau toate părțile implicate în 
conflict, orice criză poate reprezenta o surpriză; 

e pierderea controlului asupra situaţiei; 

e parcurgerea graduală a etapelor pe o scară 
proprie de escaladare progresivă, negraduală, 
nonviolentă sau violentă, precum şi existența certă 
a unor interese majore în joc — obiective ori 
subiective; 

echiar dacă este o criză internă, în 
majoritatea cazurilor, radiografia ei este urmărită 
şi din exterior; 

e procesul de luare a deciziilor înregistrează 
disfuncționalități frecvente, ceea ce duce, de cele 
mai multe ori, la crearea panicii în rândul părților 
aflate în conflict; 

ede regulă, organizaţia care gestionează 
criza îşi concentrează atenţia spre planificarea 
acțiunilor pe termen scurt, arareori se ajunge ca o 
criză să fie gestionată pe termen lung. 

În contextul fiecărei crize, reacţia este cea a 
părților aflate în conflict şi este cu atât mai 


concludentă cu cât reprezintă măsurile, deciziile şi 
activitățile pe care le aplică forțele şi mijloacele la 
dispoziţie. 

Manifestările care particularizează situațiile 
de criză sunt evidențiate de-a lungul dezvoltării 
istorice a societății româneşti, acestea 
prezentându-se diferit chiar şi atunci când au 
cauze şi condiții comune. Totuşi, în domeniul 
crizelor care pot afecta securitatea națională, 
câteva manifestări sunt comune şi le 
particularizează. Cele mai însemnate sunt: 

e creşterea infracționalității, prin apariția 
unui grad de violență care-l depăşeşte pe acela 
specific situaţiilor normale; 

e deplasarea unor grupuri mari de oameni 
dinspre zonele afectate de criză spre cele 
neafectate sau în sens invers, în scopul sprijinirii şi 
amplificării acțiunilor elementelor turbulente; 

e izbucnirea unor tulburări şi manifestații de 
mare amploare, cu caracter revendicativ, de 
diverse nuanțe, greu de soluționat şi care 
degenerează în acțiuni de încălcare gravă a 
normelor de drept, punând în pericol ordinea 
constituțională şi stabilitatea internă, ce se pot 
desfăşura la nivel naţional sau zonal; 

e intensificarea trecerilor legale sau ilegale a 
frontierei, în ambele sensuri, dar îndeosebi către 
interior; 

e creşterea bruscă a numărului de turişti şi 
ziarişti străini prezenți în ţara noastră, atât în 
perioada premergătoare, cât şi în timpul 

desfăşurării crizei; 

e tendinţa crescută a unor grupuri sociale tot 
mai mari de a procura armament, muniţie, 
explozivi şi desfăşurarea unor acţiuni vizând 


depozite sau unități militare; 

e intensificarea activităţii membrilor unor 
misiuni diplomatice acreditate în România cu 
scopul vădit de culegere a informaţiilor. 


3. Acţiuni posibile pe timpul situațiilor de criză 


Din practica națională şi internațională, pe 
perioada situaţiilor de criză pot fi desfăşurate 
următoarele acțiuni principale, şi anume: 

etensiuni interne grave care pot genera 
ciocniri, manifestări spontane de violență, până la 
lupta între grupuri organizate şi forţele de ordine 
publică; 

e activităţi de instruire în folosirea armelor şi 
participarea la exerciții cu caracter militar chiar 
fără asistență din partea personalului militar 
specializat şi autorizat; 

e conflictul armat intern între forțele armate 
legale reunite sub conducerea unui comandament 
intercategorii de forțe şi grupuri de persoane 
organizate care pun stăpânire la un moment dat pe 
o parte din teritoriul naţional şi sunt capabile chiar 
să desfăşoare acțiuni cu caracter militar; 

e mitingurile, demonstrațiile, procesiunile 
sau orice alte întruniri desfăşurate în mod 
nepaşnic, cu orice fel de arme, încălcând 
prevederile legale referitoare la organizarea şi 
desfăşurarea adunărilor publice; 

e activitățile de defăimare a țării, îndemn la 


război de agresiune, la ură naţională, rasială, de 
clasă sau religioasă, de incitare la discriminare, 
separatism teritorial sau la violenţă publică; 

e exercitarea dreptului la grevă în alte 
condiţii şi în alte limite decât cele legale; 

e declanşarea unor agresiuni din interior de 
către grupări pregătite din timp, în clandestinitate, 
cu structuri cvasi-militare, îndreptate împotriva 
independenţei şi integrităţii teritoriului național; 

e organizarea, desfăşurarea sau controlul 
unor grupuri de persoane cu scopul de a uzurpa 
funcțiile şi structurile oficiale, îndeosebi cele 
militare; 

e propaganda politică în locurile destinate 
cultelor religioase, autorităților publice şi 
instituțiilor de învățământ, ori cu prilejul 
manifestărilor religioase sau şcolare; 

e desfăşurarea unor activități ilegale pentru 
schimbarea formei de guvernământ stabilite prin 
constituție; 

e atentatul săvârşit asupra unei colectivități 
prin otrăviri în masă, infectarea apei, provocarea 
de epidemii şi altele. 


4. Managementul crizelor la nivelul României 


În situaţii de criză, elaborarea promptă şi 
atent fundamentată a deciziilor este de o 
importanță capitală. Toate statele lumii şi-au 
realizat şi perfecționat structuri adecvate pentru 
managementul situațiilor de criză. 

În cazul României, managementul situaţiilor 
de criză care afectează securitatea națională este 
realizat de ansamblul relațiilor publice legal 
constituite, inclusiv cele ale administrației publice 
locale şi de specialitate care au atribuţii şi 
responsabilităţi prin concepția, planificarea, 
organizarea şi controlul măsurilor şi acţiunilor în 
domeniul ordinii publice. În mod practic, acestea 
se realizează de către Parlament, Preşedintele 


României, prin Consiliul Suprem de Apărare a 
Țării, Ministerul Apărării Naţionale, Ministerul 
Administraţiei şi Internelor şi alte ministere care 
au în subordine structuri specifice în acest sens. În 
plan local, prefecții — ca reprezentanți ai 
Guvernului — exercită conducerea serviciilor 
publice descentralizate ale ministerelor şi ale 
celorlalte organe centrale din unitățile 
administrativ-teritoriale care au competență în 
acest domeniu. Pornind de la faptul că fiecare 
categorie de forțe participante la acțiuni respectă 
principiul unității de comandă, activitatea de 
management al situațiilor de criză nu poate fi 
conflictuală. Ea depinde de calitatea oamenilor şi 

de eficacitatea actului de conducere. 

Analiza specialiştilor în domeniu scoate în 
evidență că în acest început de mileniu oamenii, 
popoarele doresc condiții mai bune de viață şi de 
muncă pentru ei şi generațiile următoare. 
Pretenţiile față de autorităţi au crescut depăşind, 
uneori, realitățile şi posibilitățile de rezolvare a 
unor situaţii. A crescut, de asemenea, intoleranța 
față de cei din jur, față de conducători, mergând 
până acolo încât nu se mai văd decât insuccesele. 
Dacă la acestea mai adăugăm şi moştenirile 
istoriei, deducem că multiplele situaţii de criză din 
ultimii 14 ani, multe rămase nerezolvate, nasc o 
serie de întrebări care se pot rezuma astfel: sunt 
oare crizele inevitabile în viaţa popoarelor şi a 
națiunilor?; sunt oare popoarele conştiente de 
urmările crizelor?; guvernele sunt pregătite să 
gestioneze crizele în favoarea popoarelor pe care 
le conduc? etc. 

Prin urmare, pornind de la faptul că o 
situaţie devine criză atunci când instituţiile statului 
ori mass-media o identifică drept criză, rezultă un 
model românesc pentru managementul crizelor, 
astfel: 

e multe din crize sunt inevitabile datorită 
factorilor interni sau externi care le generează şi, 
ca atare, cei ce sunt chemaţi să le gestioneze 


trebuie să înveţe acest lucru, 

eparte din crize pot afecta securitatea 
națională, dar cele mai multe au doar implicații în 
planul interesului public al ideii de oportunitate, 
valoare, tradiţie, drepturi etc. În majoritatea 
cazurilor, chiar dacă situațiile de criză nu au 
afectat securitatea națională, au avut ca efect 
stagnarea dezvoltării economico-sociale şi chiar 
regres, ca urmare a pagubelor produse de 
violențele manifestate; 

e criza debutează cu multă confuzie şi lipsă 
de control şi se dezvoltă cu viteze imprevizibile; 

e timpul de soluționare a crizei este invers 
proporțional cu numărul şi calitatea informațiilor 
şi direct proporţional cu promptitudinea obţinerii 
acestora; 

e gestionarea crizei trebuie concepută ca un 
element într-un proces continuu şi complex care 
cuprinde conducerea în perioada  precriză 
(gestionarea riscurilor), pe timpul desfăşurării 
crizei şi în faza postcriză, pentru revenirea la 
normalitate cu urmări cât mai mici în planul vieții 
economico-sociale a țării; 

e premisă de succes asupra unei situații de 
criză o constituie echipa managerială, poate chiar 
Guvernul, gradul său de pregătire pentru a face 
față unor situații grave. 


PROPUNERI 


Analiza, în cadrul unui grup interdisciplinar de specialişti, a conceptului de gestionare a riscului, 
ca modalitate de prevenire a crizelor. 
Crearea unui grup de lucru, care să reunească specialişti din diverse domenii ale vieții sociale, cu 
scopul elaborării unei grile concrete de analiză a stării şi situațiilor de criză. 

Crearea unor cursuri specializate pe tema gestionării crizelor în România, destinate formării 
viitorilor specialişti ai M.Ap.N. în acest domeniu complex. 

ştiinţifică din domeniul securității. 

